Diari Oficial de la Generalitat Valenciana


Sumari del DOGV 6954, del 30-01-2013 (2013/789)

Informació pública del programa d'actuació integrada per al desenvolupament de la unitat d'execució del pla de reforma interior A.4-1 Parc Central.
---------------------------------------------------------------------------------------------------------------------------------------------------

### Dades del document

Número de DOGV
:   6954

Data del DOGV
:   30-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/789


Data del document
:   09-01-2013

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del programa d'actuació integrada per al desenvolupament de la unitat d'execució del pla de reforma interior A.4-1 Parc Central. [2013/789]  
El Ple de l'Ajuntament, en sessió celebrada el dia 28 de desembre de 2012, va adoptar l'acord següent:  
«Vistes les actuacions que hi ha en l'expedient, i amb el dictamen previ de la Comissió Informativa d'Urbanisme, Qualitat Urbana i Habitatge, s'acorda:  
I. Optar per la gestió directa de l'actuació integrada per al desenvolupament de la unitat d'execució A.4-1 Parc Central, i encomanar la gestió d'este programa a la societat Valencia Parque Central Alta Velocidad 2003, SA, vista la necessitat d'una actuació conjunta i coordinada entre les administracions públiques implicades donades les circumstàncies exposades en l'antecedent de fet quart; tot això de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana (LUV) i concordants del Reglament d'Ordenació i Gestió Territorial i Urbanística (ROGTU).  
  
II. Sotmetre a informació pública pel termini de 20 dies hàbils, mitjançant anunci publicat en el Diari Oficial de la Comunitat Valenciana i, simultàniament o amb posterioritat, en un diari no oficial d'àmplia difusió al municipi, i amb la remissió prèvia de notificació formal i individualitzada als que consten en el Cadastre com a titulars de drets afectats per l'actuació proposada, l'alternativa tècnica, la proposició juridicoeconòmica i la resta de documentació establida en l'article 127.1 i 2 de la LUV, presentades per Valencia Parque Central Alta Velocidad 2003, SA, per al desenvolupament de la unitat d'execució del pla de reforma interior A.4-1 Parc Central.  
En el termini indicat, comptat des de l'endemà de l'última publicació de l'anunci d'exposició pública o des de la recepció de la notificació si és posterior, podran formular-se al·legacions al contingut d'esta documentació, la qual podrà ser examinada a l'oficina municipal d'informació urbanística, situada a la planta baixa de l'edifici municipal de l'antiga Fàbrica de Tabacs ubicat al carrer d'Amadeu de Savoia, núm. 11, sense que puguen presentar-se alternatives tècniques ni proposicions juridicoeconòmiques en competència per no tractar-se d'un procediment selectiu, de conformitat amb el que establix l'article 272.2 del Reglament d'Ordenació i Gestió Territorial i Urbanística (ROGTU), per haver-se adoptat el règim de gestió directa per a l'actuació.  
  
Atés que en la base de dades cadastrals no figuren dades de la parcel·la 5516807YJ2751F, apareixen com a referències cadastrals sense béns associats les parcel·les 54553/09 i 51449/18, i figuren com a propietats en investigació (article 47 de la Llei 33/2003, de 3 de novembre, de Patrimoni de les Administracions Públiques) les parcel·les 9529733DE5912S4182TL, 2603515CD1348R7870MB i 8839138NV9627J1808RC, l'anunci d'este acord compleix també amb la funció de notificació als titulars desconeguts, a aquells de domicili desconegut, als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
III. Notificar este acord als distints servicis municipals, a la Direcció General d'Infraestructures Ferroviàries del Ministeri de Foment, a l'Administrador d'Infraestructures Ferroviàries (Adif), a la Confederació Hidrogràfica del Xúquer, a la Conselleria d'Infraestructures, Territori i Medi Ambient i a la Xarxa Nacional de Ferrocarrils de l'Estat (Renfe), a l'efecte que emeten el corresponent informe sobre la documentació exposada al públic.   
IV. Procedir a la inserció en la pàgina web municipal de la documentació sotmesa a informació pública.»   
Així mateix, la documentació tècnica es troba per a consultar-la en la web municipal en Urbanisme - Planejament i gestió - PAI i altres instruments en tràmit - Programes d'actuació integrada.  
  
València, 9 de gener de 2013.- El secretari: Manuel Latorre Hernández.